[{"text_idx": "#000007", "text": "Kahe aasta eest avatud osalusdemokraatia platvorm rahvaalgatus.ee leiab rohkem tunnustust va\u0308lisriikides kui Eestimaa kodanike hulgas."}, {"text_idx": "#000013", "text": "Mitmel korral on platvormil to\u0303statatud kanepi legaliseerimise ku\u0308simus. U\u0308ldiselt leheku\u0308lje rajajad ettepanekute sisusse ei sekku. Modereerima tuleb leheku\u0308lge hakata siis, kui ettepanekud vo\u0303tavad vaenu o\u0303hutava vormi. Nii juhtus na\u0308iteks teemapu\u0308stitusega \u201eKui on must, na\u0308ita ust\u201d. \u201ePopulistlikku juttu me oma leheku\u0308ljele ei taha,\u201d lausus Pehk. Ehkki taoline platvorm oleks vo\u0303imalik koht, kus poliitikud oma to\u0303ekspidamistele ta\u0308helepanu saaksid to\u0303mmata, ei ole erakonnad seda siiani teinud ning Teele Pehki so\u0303nul na\u0308eb hea tava ette, et nad seda ka ei teeks."}, {"text_idx": "#000014", "text": "Koosto\u0308o\u0308 kogu juht lisas, et suur o\u0303nnestumine on olnud erinevate valdkondade tippspetsialistide kaasamine aruteludesse \u2013 selle tulemusel saavad lahendused sisukamad. Sarnast osalusdemokraatia vormi on pikemaajaliselt viljeletud La\u0308tis, Soomes ja Saksamaal. \u201eSelle tagaja\u0308rjel on su\u0308ndinud nendes riikides mitmed olulised seadusemuudatused,\u201d u\u0308tles Pehk."}, {"text_idx": "#000016", "text": "2012. aasta 21. novembril kutsus president Toomas Hendrik Ilves Kadriorus asuvasse vanasse ja\u0308a\u0308keldri hoonesse kokku vabakonna ja erakondade esindajate, kultuuritegelaste ja poliitikateadlaste koosoleku. Seal otsustati, et kevadeks, eeldatavasti ma\u0308rtsi lo\u0303puks to\u0308o\u0308tatakse rahva u\u0308hisloominguna va\u0308lja demokraatia edendamise ettepanekud ning esitatakse need siis riigikogule. Protsessi korraldamine anti u\u0308lesandeks sihtasutusele Eesti koosto\u0308o\u0308 kogu."}, {"text_idx": "#000017", "text": "Aastaid on Eesti u\u0308hiskond arutlenud, kas u\u0308le 20 aasta tagasi paika pandud valimissu\u0308steem, erakondade tegevusele kehtestatud reeglid ja kodanike vo\u0303imalused poliitikas valimistevahelisel ajal osaleda vastavad demokraatliku u\u0308hiskonna vajadustele. Rahvale teeb muret poliitikute suhtlemise stiil ja vorm. Samuti ei olda rahul viisiga, kuidas valitsus, parlamendipoliitikud ja erakonnad oma tegevust ja otsuseid po\u0303hjendavad. U\u0308hiskonda on raputanud to\u0303sine kahtlus, et parteidele tehtud annetuste tegelikud allikad ei pruugi alati teada olla. Rahulolematuse ko\u0303nekaimaks va\u0308ljundiks sai manifest Harta 12. Riigijuhtimise su\u0308steemi va\u0308rskendamiseks on tehtud ku\u0308mneid ettepanekuid. On aeg arutelud kokku vo\u0303tta ja tegudeni jo\u0303uda, see ta\u0308hendab hakata seadusi muutma."}]